Държавен вестник, бр. 35, 2010 г., стр. 51

БРОЙ  35	
Д Ъ Р Ж А В Е Н  В Е С Т Н И К 	
СТР.  51  
3.1. две трети от гласовете, ако най-малко 
половината от страните членки на Съюза, които 
имат право на глас и са участвали в гласува­
нето, ако се касае за изменения;
3.2. мнозинството от гласовете, ако се касае 
за тълкуване на разпоредби.
4. Независимо от разпоредбите, предвидени 
в параграф 3.1, всяка страна членка, чието 
национално законодателство е все още несъв­
местимо с предложената промяна, има право в 
срок 90 дни от датата на официалното обявяване 
на промяната да внесе писмена декларация 
до Генералния директор на Международното 
бюро, в която да посочи, че не є е възможно 
да приеме тази промяна.
Член 36
Уговорки, представяни по време на Конгреса
1. Не се допускат никакви уговорки, които 
са несъвместими с предмета и целта на Съюза.
2. По общо правило страните членки, чието 
мнение не се споделя от останалите страни 
членки, трябва да положат усилия в рамките 
на възможното да се присъединят към мнени­
ето на мнозинството. Уговорките трябва да се 
правят само при абсолютна необходимост и да 
бъдат обосновани по подходящ начин.
3. Уговорка към членове на тази конвенция 
трябва да бъде представена на Конгреса под 
формата на предложение, написано на един 
от работните езици на Международното бюро, 
съгласно съответните разпоредби на Вътрешния 
правилник на Конгреса.
4. За да влезе в сила, уговорката, представена 
пред Конгреса, трябва да бъде приета от мно­
зинството, което се изисква за всяка промяна 
на члена, към който тя се отнася.
5. По принцип уговорката се прилага на ре­
ципрочна основа между предложилата я страна 
членка и останалите страни членки.
6. Уговорката към тази конвенция се вписва 
в Заключителния протокол към нея на осно­
вание на предложение, прието от Конгреса.
Член 37
Привеждане в изпълнение и срок на действие 
на Конвенцията
Тази конвенция ще бъде приведена в изпъл­
нение на 1 януари 2010 г. и ще остане в сила 
до привеждането в изпълнение на актовете на 
следващия Конгрес.
В уверение на което, пълномощните предста­
вители на правителствата на страните членки 
подписаха конвенцията в един екземпляр, който 
е депозиран при Генералния директор на Меж­
дународното бюро. Международното бюро на 
Всемирния пощенски съюз ще изпрати копие 
от този документ до всяка една от страните.
Изготвена в Женева на 12 август 2008 г.
ЗАКЛЮЧИТЕЛЕН ПРОТОКОЛ
към Всемирната пощенска конвенция
(Ратифициран със закон, приет от 41-ото 
Народно събрание на 11 март 2010 г. – ДВ, 
бр. 24 от 2010 г. В сила от 1 януари 2010 г.)
В момента на подписването на Всемирната 
пощенска конвенция, сключена днес, долу­
подписаните пълномощни представители се 
споразумяха за следното:
Член І
Принадлежност на пощенските пратки. Оттег­
ляне. Промяна или поправка на адреса
1. Разпоредбите на член 5, параграф 1 и па­
раграф 2 не се прилагат в Антигуа и Барбуда, 
Бахрейн (Кралство), Барбадос, Белиз, Бруней 
Дарусалам, Канада, Хонконг, Китай, Домини­
канската република, Египет, Фиджи, Гамбия, 
Обединеното кралство на Великобритания и 
Северна Ирландия, Отвъдморските територии, 
принадлежащи към Обединеното кралство, 
Ямайка, Кения, Карибите, Кувейт, Лесото, Ма­
лайзия, Малави, о-в Мавриций, Наури, Нигерия, 
Нова Зеландия, Уганда, Папуа–Нова Гвинея, 
Сент Кристоф и Нави, Санта Лучия, Сент Вен­
сан и Гренадин, Соломоновите острови, Самуа, 
Сейшелските острови, Сиера Леоне, Сингапур, 
Свазиланд, Обединена република Танзания, 
Тринидад и Тобаго, Тувалу, Вануату и Замбия.
2. Разпоредбите на член 5, параграф 1 и 
параграф 2 не се прилагат вече в Австрия, 
Дания и Ислямска република Иран, чиито 
законодателства не позволяват оттеглянето и 
промяната на адреса на писмовните пратки 
по искане от страна на подателя, от момента, 
в който получателят е бил информиран, че 
дадена пратка е пристигнала на неговия адрес.
3. Член 5, параграф 1 не се прилага в Ав­
стралия, Гана и Зимбабве.
4. Член 5, параграф 2 не се прилага на Ба­
хамските острови, в Белгия, Ирак, Мианмар и 
Демократична народна република Корея, чиито 
законодателства не позволяват оттеглянето и 
промяната на адреса на писмовните пратки по 
искане от страна на подателя.
5. Член 5, параграф 2 не се прилага в Съе­
динените американски щати.
6. Член 5, параграф 2 се прилага в Австра­
лия, доколкото е съвместим с вътрешното 
законодателство на страната. 
7. В отклонение от член 5.2 Ел Салвадор, 
Република Панама, Филипините, Демократична 
република Конго и Венецуела имат право да не 
връщат колетни пратки след молба от страна 
на получателя за освобождаване от митница, 
тъй като тяхното митническо законодателство 
се противопоставя на това.